КОМУНИКАЦИОНА ПРАВИЛА ДРУШТВЕНИХ ДИЈАЛОГА **“Правосуђе, државна управа и локална самоуправа и заштита људских права и равноправност полова - исходи референдума“**

Друштвени дијалог се састоји од седам тематских целина. Тематске целине друштвеног дијалога, са пријавом за излагање по одабраној тематској целини достављају се учесницима уз позивно писмо за учешће.

Пријаву за излагање по одабраној тематској целини учесник доставља организатору друштвеног дијалога у електронској форми на утврђеном обрасцу. Изузетно, учесник може поднети пријаву за излагање модератору пре почетка излагања у тематској целини.

Укупно време трајања излагања учесника у дијалогу, за сваку тематску целину износи 20 (двадесет) минута.

Редослед учесника за излагање по свакој тематској целини утврђује модератор дијалога према предоследу пристиглих пријава.

Време излагања учесника у тематској целини износи највише 3 (три) минута. Уколико је пристигло више пријава учесника за излагање у тематској целини, модератор ће укупно предвиђено време трајања излагања за тематску целину, расподелити равномерно на све пријављене учеснике за тематску целину.

Након завршетка излагања учесника у тематској целини, сви учесници у друштвеном дијалогу могу да поставе питање или да дају коментар у трајању до 1 (једног) минута.

Редослед учесника за постављање питање или давање коментара, утврђује модератор друштвеног дијалога према редоследу пријављивања.

Одговор учесникана постављено питање или коментар, траје 1 (један) минут.